[{"text_idx": "#000000", "text": "Venonta Verden \u2013 seminario okazos:"}, {"text_idx": "#000001", "text": "Loko: Univerzitato Pardubice kaj hotelo Labe"}, {"text_idx": "#000002", "text": "Post la partnera kunveno en Parma (Italio, novembro 2021) kaj renkontig\u0302o en Greziljono (Francio, aprilo 2022) estis tiu c\u0302i seminario la tria renkontig\u0302o de projektoteamo VERDEN. Ni agadis en la Centra oficejo de UEA en Roterdamo. Vendrede alvenis preskau\u0306 c\u0302iuj partoprenantoj de Seminario: Francesco, Sara (KOSMO / UEA), Vito (E-klubo Parma), Rodica (IFEF nome de UEA), Lars (BEMI), Marc (FEL), Christian (FFEA), Ladislav, Jaroslav (ambau\u0306 C\u0302eFEA). Post enlog\u0302igo en hotelo Easy ni komune kun kelkaj volontuloj el Centra oficejo vespermang\u0302is kaj babilis. Poste alvenis ankau\u0306 Mate\u030cj (C\u0302eFEA) kaj Nicky (FEL)."}, {"text_idx": "#000003", "text": "Sabato: post la matenmang\u0302o en la kafejo tuj apude de Centra oficejo prezentis Sara materialon \u201eVERDEN: KIO, KIU, KIAM, KIE, KIOM\u201c \u2013 resumon de g\u0302isnuna stato de la projekto kaj niajn taskojn por la venontaj etapoj. Nia kerna agado (lau\u0306 la strukturo de la projektoj ERASMUS+) estas KA2: \u201eInternacia kunagado kaj inters\u0302ang\u0302o de sukcesaj spertoj inter organizaj\u0302oj, kaj je EU-nivelo kaj je interkontinenta nivelo\u201c."}, {"text_idx": "#000005", "text": "Antau\u0306 vespermang\u0302o ni komune promenis tra la urbo kaj poste bong\u0302uste vespermang\u0302is en la restoracio Viva Africa."}, {"text_idx": "#000006", "text": "Dimanc\u0302o: prelegis Francesco pri la solvado de konfliktoj, Lars pri la projekta retejo, kie krom alie estos kolektitaj informoj pri la kondic\u0302oj por transportado de bicikloj en trajnoj. Jaroslav informis pri aldona malgranda enketilo (plenumata pere de google) \u2013 g\u0302i rilatas al decidprocedoj de pasag\u0302eroj kaj vivmedioprotektado. Tiu c\u0302i enketilo estas tradukebla en naciaj lingvoj au\u0306 plenumita en esperanto (kaj c\u0302eh\u0302a lingvo). Resultoj aldonos supre menciitan enketilon. Posttagmeze okazis ankau\u0306 retdiskuto kun Pau\u0306lina Jalaks\u030cova\u0301 (C\u0302eh\u0302a Esperanto-Junularo) teme de eu\u0306ropa politiko kaj vivmedioprotektado."}, {"text_idx": "#000007", "text": "Lundo: Rodica resumis staton de projekto vidpunkte IFEF kaj estis diskutitaj eblaj venontaj pas\u0302oj (ekz. ebleco de kunlaboro kun urbestrino de Bras\u0302ovo, venonta prjekto etc.). Posttagmeze okazis retkunveno kun Ps\u030cemek pri la kompostado de bros\u0302uro, kio estos unu el resultoj de projekto VERDEN.\nNi decidis pri la termino de venonta renkontig\u0302o en C\u0302eh\u0302io: 4. \u2013 7. 3. 2023 en Pardubice. Okazos laborkunveno rilate projekton VERDEN jak (lune posttagmeze) prelegoj por studentoj de la Universitato de Pardubice, Fakultato de transporta ing\u0302enierio, kadre de vico de la fakaj seminarioj \u201eEu\u0306ropaj fervojoj\u201c."}, {"text_idx": "#000010", "text": "Pokud se zaji\u0301ma\u0301te o trvale udrz\u030citelnou dopravu, prosi\u0301me o vyplne\u030cni\u0301 jednoduche\u0301 anonymni\u0301 ankety. De\u030ckujeme."}, {"text_idx": "#000011", "text": "Odkaz: Trvale udrz\u030citelny\u0301 rozvoj a doprava"}, {"text_idx": "#000012", "text": "Prezentado de Verden projekto en la Muzeo de Esperanto en Svitavy. Dum la prelego partoprenantoj plenumis enketilon kun demandoj pri trafikmanieroj de pasag\u0302eroj. La projekto prezentis s-ro L.Hakl"}, {"text_idx": "#000014", "text": "Esperanto-kastelo Greziljono. G\u0302i estis la dua kunsido post Parma en Italio. La seminarion partoprenis 20 geesperantistoj kaj kelkaj pliaj per intereto."}, {"text_idx": "#000016", "text": "La renkonton en Greziljono iniciatis la prezidantino de IFEF Rodica Todor. La seminarion malfermis Stefan MacGill. Sara Spano\u0300 kaj Francesko Maurelli konigis al ni la programon Erasmus+ kaj la projekton VERDEN. Poste sekvis pluraj prelegoj : Jaroslav Matus\u030cka el C\u0302eh\u0302io parolis pri fakultatoj kaj projektoj, la juna studento Mate\u030cj Berka pri siaj spertoj en la projekto, Christine Bru\u0308cker pri la dang\u0302eroj de varmig\u0302o kaj Lars So\u0308zu\u0308er pri efiko de la trafiko al la klimato. Rodica Todor parolis pri la politiko de EU rilate al fervojo. Bert Schumann priskribis al ni la verdan vojon sur iama fervojo c\u0302e Greziljono. Ladislav Hakl legis prelegon de Ladislav Kova\u0301r\u030c pri eksteraj kaj internaj kondic\u0302oj por dau\u0306ripova fervojtransporto. Boris Mandirola parolis pri \u201eLa Eu\u0306ropa Verda Pakto \u2013 dau\u0306ripova movig\u0302eblo\u201c. Franco Bressanin prezentis plurajn filmetojn pri agrikulturo, akvomastrumado, verdaj muroj kaj verdaj\u0302oj ec\u0302 en trajno-vagonoj. Vito Tornillo prezentis al ni la hibridajn trajnojn. Ambicia estas la projekto de Lars So\u0308zu\u0308er pri retpag\u0302o por helpi al la planado de trajnaj vojag\u0302oj kun bicikloj."}, {"text_idx": "#000018", "text": "Dum libera tempo la partoprenantoj promenis en la c\u0302irkau\u0306aj\u0302o kaj vizitis la urbon Bauge\u0301 kaj ankau\u0306 g\u0302ian malnovan parton kun spiral-tordita turo. Malgrau\u0306 la s\u0302ang\u0302ig\u0302ema vetero ni pasigis agrablajn tagojn inter esperantistoj. Bongusta mang\u0302o kontribuis al bona etoso. Bert Schumann tre bone prizorgis la c\u0302eestantojn."}, {"text_idx": "#000021", "text": "La prelego pripensadas pozitivajn kaj negativajn kondic\u0302ojn por dau\u0306ripova fervojtransporto. La trafiko estas pli \u201everda\u201c ol aliaj specoj de trafiko, sed ekzistas multe da problemoj kiuj g\u0302i devas solvi. La fervojo mem povas \u201everdig\u0302i\u201c dank al novaj teknologioj kaj ankau\u0306 g\u0302i povas \u201everdigi\u201c nian vivon. Sed c\u0302u la trafiko povus servi nur por profito, au\u0306 kiel servo por pli bona vivo? Kiuj estas proponoj kaj solvoj."}, {"text_idx": "#000036", "text": "VERDEN, la nova projekto de Eu\u0306ropa Unio, kiu antau\u0306vidas partneran kunlaboron inter pluraj eu\u0306ropaj landoj okazis en Parma, Italio de la 20-a g\u0302is la 22-a de novembro. Sub la kunordigado de UEA kaj Kosmo agentejo kunvenis reprezentantoj de la partneraj asocio: IFEF \u2013 BEMI \u2013 FEL \u2013 Parma E-Asocio. Krom la kunvenoj pri la programo kaj celoj de la venontaj renkontig\u0302oj, okazis prezentado al la publiko kun temoj rilate al Dau\u0306ripova evoluo kaj transporto"}]